Document ID: /roh_data/filtered/swiss_laws_in_ROHinterleaved.jsonl.gz/6996

This text was translated from DE into Rumantsch Grischun.

Jede Person, die innerlich fest davon überzeugt ist, nicht dem im Personenstandsregister eingetragenen Geschlecht zuzugehören, kann gegenüber der Zivilstandsbeamtin oder dem Zivilstandsbeamten erklären, dass sie den Eintrag ändern lassen will. Die erklärende Person kann einen oder mehrere neue Vornamen in das Personenstandsregister eintragen lassen. Die Erklärung hat keine Auswirkungen auf die familienrechtlichen Verhältnisse. Die Zustimmung des gesetzlichen Vertreters ist erforderlich, wenn:1. die erklärende Person das 16. Altersjahr noch nicht vollendet hat;2. die erklärende Person unter umfassender Beistandschaft steht; oder3. die Erwachsenenschutzbehörde dies angeordnet hat. Eingefügt durch Ziff. I des BG vom 18. Dez. 2020 (Änderung des Geschlechts im Personenstandsregister), in Kraft seit 1. Jan. 2022 (AS 2021 668; BBl 2020 799).

Mintga persuna che ha la ferma persvasiun interna da betg appartegnair a la schlattaina inscritta en il register dal stadi civil po declerar envers il funcziunari dal stadi civil ch’ella veglia laschar midar l’inscripziun. La persuna che fa la decleraziun po laschar inscriver in u plirs novs prenums en il register dal stadi civil. La decleraziun n’ha naginas consequenzas per las relaziuns dal dretg da famiglia. Il consentiment dal represchentant legal è necessari, sche:1. la persuna che fa la decleraziun n’ha anc betg cumplenì 16 onns;2. la persuna che fa la decleraziun stat sut curatella cumplessiva; u3. l’autoritad per la protecziun da creschids ha ordinà quai. Integrà tras la cifra I da la LF dals 18 da dec. 2020 (midada da la schlattaina en il register dal stadi civil), en vigur dapi il 1. da schan. 2022 (AS 2021 668; BBl 2020 799).